พาณิชย์จังหวัดตราด หนุนสับปะรดตราดพันธุ์พื้นเมืองขึ้นห้างแม็คโครช่วยเกษตรกร
นางวรัญญา ถนอมพันธ์ พาณิชย์จังหวัดตราด เปิดเผยว่า จังหวัดตราดนอกจากสับปะรดพันธุ์ตราดสีทองแล้ว ปัจจุบันนี้ยังมีสับปะรดพันธุ์พื้นเมือง ซึ่งห้างแม็คโคร สาขาตราด ช่วยรับซื้อผลผลิตที่มีคุณภาพจากเกษตรกร โดยล่าสุดได้นำสับปะรดพันธุ์พื้นเมืองตราดที่ปลูกมากในพื้นที่อำเภอบ่อไร่ จะมีผลผลิตออกมากในเดือนธันวาคม - มกราคม สับปะรดพันธุ์พื้นเมืองจะมีเอกลักษณ์ ผลโตลักษณะค่อนข้างกลมตาใหญ่ เมื่อผลสุกจะมีรสชาติหวานฉ่ำ เป็นที่ต้องการของผู้บริโภคด้านนางสาวฉันทชิตา สุวัฒน์ศิริคุณ รองผู้อำนวยการแม็คโครสาขาตราด เปิดเผยว่า  ทางห้างแม็คโครมีความมุ่งมั่นที่จะช่วยเหลือเกษตรกรในพื้นที่ให้มีช่องทางจำหน่ายสินค้าเกษตรที่มีคุณภาพ อย่างสับปะรดพันธุ์พื้นเมืองนี้ ได้รับการคัดสรรค์จากหน่วยงานใหญ่ของแม็คโคร ได้ลงมาติดตามและตรวจมาตรฐานของผลิตผลสับปะรดที่จะนำมาจำหน่าย แล้วว่ามีคุณภาพรสชาติดี เหมาะกับลูกค้าทุกคน ไม่ว่าจะเป็นผู้ประกอบการ หรือว่าจะเป็นลูกค้าทั่วไปก็ดี เป็นพันธุ์พื้นเมืองที่หาทานยาก 1 ปี ออก 1 ครั้ง และราคาสามารถจับต้องได้